Fie Laursen har aflyst sin abort!
11:21 - 11. okt 2016
Fie Lauersen har aflyst den medicinske abort hun skulle have haft mandag.
Bare en time før den medicinske abort skulle foretages valgte den populære blogger at aflyse.
Fie Laursen holder fast i sit valg om at få en abort, men hun har i stedet valgt at få foretaget en kirurgisk abort.
På sin blog fortæller hun, hvorfor hun traf valget.
"Jeg er blevet fuldstændig skræmt af medicinsk abort efter alle jeres indsendte historier, og derfor har jeg valgt en kirurgisk abort, som min læge faktisk foreslog. Jeg afventer lige nu et brev fra Hillerød Hospital om hvornår den skal foretages, men min læge sagde at det ville være inden for 2 uger", fortæller Fie Laursen på sin blog og uddyber:
"Det er for mig bare en tryggere følelse at vide jeg er på et hospital og at jeg ikke skal igennem en kæmpe blødning med smerter og måske se mit barn i den blødning, det var der nemlig en der skrev til mig hun havde og den tanke traumatiserer mig fuldstændig. Jeg er helt vildt nervøs, men glad for jeg ændrede abort valg", skriver hun.